OpenLLM-France/wikimedia huggingface dataset:
# E immunoglobulina

E immunoglobulina (Ig E) odolean eta linfan dagoen immunoglobulina da, alergia prozesuekin zerikusi handia duena. Antigorputz honen odol-kontzentrazioa handia da parasitosi bat duten gaixoengan ere.
Egoera normalean kopuru oso txikian dago odol-plasman (bost immunoglobulinen artean bera da urriena): 0,00005mg/ml.
Bere pisu molekularra 180.000 Daltonekoa da. Mastozitoen gainazalean dago, histamina askatzen duten immunitate-sistemaren zelulen azalean, alegia. Alergia prozesuetan alergenoak E immunoglobulinei atxikitzen dira, eta hauek mastozitoen gain jarduten dute, histamina askatuz eta alergiaren ohiko sintomak agertuz
Ig E molekula monomeroa da eta antigorputzetan ohikoa denez lau polipeptido katez osatua dago. Ez du konplementu sistema aktibatzen, eta bere erdibizitza laburra da, 1-5 egunetakoa.
Immunoglobulina hau oso eraginkorra da helminto bezalako bizkarroien aurka, mikrobioak baino handiagoak direnak (bizkarroi horiek ez dira suntsitzen ohiko fagozitosien bidez, handiegiak direlako)

## Erreferentziak

* ↑ Ingraham, J.L., Ingraham, C. Introducción a la Microbiologia Vol. 2, Ed. Reverté, (1998), 412-413 orr. IBSN: 84-291-1871-3
* ↑ Murphy, Kenneth; Paul Travers, Mark Walport (2008). «Chapter 9: The Humoral Immune Response». Janeway's Immunobiology (ingelesez) (7. edizioa). Garland. pp. 409-417. ISBN 0815341237

## Kanpo estekak

* Datuak: Q79455
* Multimedia: Immunoglobulin E / Q79455
# E eguna (hizkera militarra)

E eguna esaera (ingelesez, D-Day; frantsesez, jour J) kontzeptu militar bat da. Operazio bat egiteko eguna zehazteko balio du, eguna sekretuan mantenduta. Era berean, O-Ordua eta M-Minutua erabil daitezke zehaztasuna eskuratzeko.
Izena famatua egin zen Bigarren Mundu Gerran Normandiako Lehorreratzea izendatzeko erabili zelako, 1944ko ekainaren 6an. Hasiera batean, egun bat lehenago izan behar zuen, baina eguraldiak ez zuen lagundu eta Dwight D. Eisenhower jeneral estatubatuarrak egun bat atzeratu behar izan zuen. Ekainaren 6an, Overlord operazioa hasi zen, gauez. Gau hartan, estatubatuarren 101. eta 82. aire bidezko dibisioak jaurti ziren. Haien lana alemaniarren babes barreraren zati bat indargabetzea zen. Egun hartan, tropa aliatuak Frantziako ipar kostaldean sartu zirenean, alegia, Alemania naziak okupatutako Europa kontinentalaren askapenaren hasiera izan zen.

## Ikus, gainera

* Normandiaren inbasioa
* Bigarren mundu gerra

## Kanpo estekak

* D Egunari buruzko artikulua Argian
* Datuak: Q206106
# Dromahane

Dromahane (irlanderaz Druipseach, Muddy ibaia esan nahi du) Irlandako hego-mendebaldeko Cork konderriaren erdialdean dagoen udalerria da. R619 errepidean dago, Blackwater ibaiaren haranean eta Mallow udalerritik 5 km hego-mendebaldera.

## Kanpo estekak

* Datuak: Q2512612
* Multimedia: Dromahane / Q2512612
# Droman (Sutherland)

Droman, Eskoziako gaeleraz: An Droman, Eskoziako Highland eskualdeko baserriz osatutako herri bat da, Sutherland barrutian.

## Kanpo estekak

* Datuak: Q5308256
* Multimedia: Droman, Sutherland / Q5308256
# Drom (Tipperary konderria)

Drom (irlanderaz Drom) Irlandako hegoaldeko Tipperary konderrian dagoen udalerria da. 2006ean 129 biztanle zituen.

## Kanpo estekak

* Datuak: Q5308251
# Dromaeosauridae

Dromaeosauridae hegaztien antza duten dinosauro Theropoden familia bati deritzo. Tamaina txiki edo ertaineko haragijaleak ziren, eta gehienek lumak zituztela pentsatzen da. Izenak grezieraz dromeus (δρομευς) korrikalari eta sauros (σαυρος) musker esan nahi du. Erdi Jurasikoan agertu ziren lehenbizikoak, eta Kretazeoan ugariak ziren. Hegaztien antzeko bizimodua zutelako iritzia indartzen ari da paleobiologoen artean, eta espezie batzuk hegan ere egin zezaketela uste da.
Talde honetako hainbat kidek raptor hitza dute bere izenaren barruan (Velociraptor, adibidez), eta horregatik, askotan raptor izena ematen zaie espezie hauei. Izen hori Jurassic Park filmean egin zen famatu.
Fosilak aurkitu dira Ipar Amerikan, Europan, Afrikan, Japonian, Txinan, Mongolian, Madagaskarren, Argentinan eta Antartikan. Lehenengo agerpena Bathoniarrean izan zen (orain dela 164 milioi urte) eta Kretazeoa bukatu arte egon ziren bizirik (orain dela 65,5 milioi urte). 100 milioi urte horietako ibilbidea K/T mugan eten zen.

## Kladograma

Hemen azpian erakusten den kladrograma 2009an Nicholas Longrich eta Philip J. Curriel eginiko ikerketan oinarritzen da:
* Datuak: Q130995
* Multimedia: Dromaeosauridae / Q130995
* Espezieak: Dromaeosauridae
# Drom

Drom Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q842859
* Multimedia: Drom (Ain) / Q842859
# Dromaeosaurus

Dromaeosaurus Kretazeo berantiarrean bizi zen dinosauro teropodoen generoa izan zen. Bere izena antzinako grezierazko dromeus (δρομευς, "lasterkari") eta sauros (σαυρος, "lizar") hitzen lotunea da.

## Kanpo estekak

* Datuak: Q131082
* Multimedia: Dromaeosaurus / Q131082
* Espezieak: Dromaeosaurus
# Dromahair

Dromahair (irlanderaz Droim Dhá Thiar) Irlandako udalerri bat da, Leitrim konderrian dagoena. 2011ko erroldaren arabera 748 biztanle zituen.

## Kanpo estekak

* Datuak: Q1026208
* Multimedia: Dromahair / Q1026208
# Drolshagen

Drolshagen Alemaniako hiri-udalerri bat da, Ipar Renania-Westfalia estatuan. Azken zentsuaren arabera 11.763 biztanle zituen, 67,11 kilometro koadroko azaleran.

## Kanpo estekak

* Datuak: Q10890
* Multimedia: Drolshagen / Q10890
# Droma (mitologia)

Eskandinaviar mitologian, Droma, Æsir jainkoek, Fenrir lotzeko erabili zuten bigarren katea izan zen, otso honek, Leding izeneko lehen katea apurtu ostean. Jainkoek, Fenrirren indarra zenbaterainokoa zen ikusi ondoren, lehenengoa baino gogorragoa zen kate bat sortzea erabaki zuten, honekin, otsoa geldiarazteko gai ote ziren jakiteko. Otsoak, erronka onartu zuen, bere buruagan konfidantza osoa zuelarik, eta, jainkoei, bigarren katea jartzea onartu zien. Lehen saiakeran bezala, Fenrirrek, tiratu besterik ez zuen egin behar izan, jarri ondoren, katea apurtzeko. Guzti hau zela eta, jainkoek, ohiko loturak Fenrir geldiarzteko nahikoa ez zirela ikusirik, nanoei, edozeinentzat hautsiezina izango zen kate bat eraikitzea agindu zuen. Eta nanoek halaxe egin zuten, Gleipnir sortuz.

## Erreferentziak

* Snorri Sturluson. Itzultzailea: Arthur Gilchrist Brodeur (1916) Gylfaggining, 34. atala. Edda poetikoa.

## Kanpo estekak

* Datuak: Q5195557
# Ekoetxea Urdaibai

Ekoetxea Urdaibai Busturiko Axpe auzoan dagoen biodibertsitatea interpretatzeko gunea da; Euskadiko Biodibertsitatearen Zentroa, hain zuzen ere. 2008ko ekainean inauguratu zuten.
Madariagatarren leinuak eraikia, Madariaga dorretxea zaharberritu egin dute Euskadiko Biodibertsitatearen zentro izateko. Zentro honen helburua da kontserbazioa bultzatzea eta biodibertsitatearen erabilpen iraunkorra sustatu eta bere ezagutza zabaltzea.

## Ikusgai

Bere gela eta ikusgarrien artean:
* Hegaztientzako behatokia
* Hitzaldiak egiteko gela
* Urdaibairen gaineko bideoak eta mapa birtuala
* Biodibertsitatea ulertzeko bideoak eta gelak
Honetaz aparte biodibertsitatea ikertzeko eta sustatzeko gunea du, erabaki politikoen aholkularitzarako, besteak beste.

## Argazki bilduma

* Madaraga dorretxerantz
* Hitzaldi gela
* Mikroekosistema ulertzeko gela
* Erakusketa ibiltarirako gunea
* Madariaga dorretxea
* Animalien argazkiez beteriko gela
* Ikasle batzuk Madariaga dorretxean
* Ikasle batzuk Madariaga dorretxean
* Urdaibai Madariaga dorretxetik ikusita
* Ikasle batzuk Madariaga dorretxean
* Madaraga dorretxea

## Ikus, gainera

* Urdaibai Bird Center

## Kanpo estekak

* Webgune ofiziala
* Datuak: Q5761601
* Multimedia: Centro de Biodiversidad de Euskadi-Madariaga Dorretxea / Q5761601
# Ekografia

Ekografia gorputz-atalak ultrasoinu bidez aztertzean oinarritzen den teknika da, bai eta teknika horren bidez lortutako irudia ere.
Ultrasoinuak jaurtitzen zaizkio aztertu nahi den gorputz-atalari; ultrasoinuk gorputza jo ondoren, uhin horien oihartzuna itzultzen da. Oihartzun horiek uhinek jo duten gorputz-atalaren egituren eta organoen araberakoak dira. Uhinak osziloskopio batean jasotzen eta adierazten dira.
Diagnosian gaur egun gehien erabiltzen den azterketa-mota da, ez baitu inolako kalterik sortzen gorputzean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q234904
* Multimedia: Medical ultrasound / Q234904
# Ekoetxea Meatzaldea-Peñas Negras

Ekoetxea Meatzaldea-Peñas Negras ingurumenaren informazio eta sentsibilizaziorako ekipamendu bat da. Ortuella udalerrian dago, baina Zugaztieta (La Arboleda) Trapagaraneko auzotik heltzen da.
Eusko Jaurlaritzako Ingurumen eta Lurralde Antolamendu Sailak kudeatzen du. Triano Bizkaiko parkea naturalean dago. Ireki zenean Peñas Negras Ingurumen Interpretazioko Zentroa izena zuen.

## Ikus, gainera

* Trianoko mendiak
* Euskal Herriko Meatzaritzaren Museoa

## Kanpo estekak

* Ekoetxea Meatzaldea-Peñas Negras Euskadi.eus atarian
* Datuak: Q12265820
* Multimedia: Ekoetxea Meatzaldea-Peñas Negras / Q12265820
# Ekodependentzia

Ekodependentzia ikuspegi intelektual bat da, zeinek azpimarratzen du gizakiok naturarekiko dugun dependentzia, beharra, premia. Gizakiak naturaren baldintza eta mugen menpe daudela azpimarratzen duen ikuspegia da ekodependentzia. Ekologismotik sustatzen den kontzeptua da.

## Erreferentziak

* ↑ Ekologistak martxan: "Zorionaren errezetak".
* ↑ Burujabetza Sektoreak – Batura. (Noiz kontsultatua: 2021-12-01).

## Kanpo estekak

* Datuak: Q56844207
# Ekoeskualde

Ekoeskualdea edo eskualde ekologikoa ekologiaren ikuspuntutik homogeneoa den eskualde bat da, bioeskualdea baino txikiagoa dena (azken hori ekozona bat baino txikiagoa da). Ekoeskualdeek lurrazaleko edo itsasoko azalera handiak hartzen dituzte, eta komunitate naturalen eta espezieen multzo berezituak dituzte. Ekoeskualde bakoitzak landaredi, fauna eta ekosistemen biodibertsitate berezia du, gainerako ekoeskualdeetatik bereizten dituena.
Ekoeskualdeen eta, oro har, kartografia biogeografikoaren izendapen gehienek hiru arazo nagusi dituzte. Hasteko, ez dago taxoi guztietarako egokia den marko biogeografikorik, eta horregatik, ekoeskualdeek ahalik eta taxoi gehienetarako hurbilketarik egokiena da. Bestalde, ekoeskualdeen mugek gutxitan dute ertz zorrotzik, gehienetan ekoeskualdeen arteko trantsizioa leuna baita. Azkenik, ekoeskualde askok hari lotutako biomari dagozkion habitatak ez direnak ere badituzte.
Hesi fisikoek, klimatikoek eta beste mota batzuetakoek eskualde biogeografikoak sortzen dituzte sarritan. Plaken tektonika, mendilerroak eta itsasoak, latitudea, urtaroak, gazitasuna eta oxigeno maila (itsasoetan) ekoeskualdeak garatzeko faktore izan daitezke.

## Kanpo estekak

* Datuak: Q295469
* Multimedia: Ecoregions / Q295469
# Ekoherrixka

Ekoherrixka nahieraz sortutako komunitatea da helburu hauekin: Jasangarritasuna, gizarteratze orekatua, ekologismoa eta ekonomikoki autonomoa. Azken helburua gizarte zoriontsua sortzea da.

## Ekoherrixkaren oinarriak

* Giza-eskala: mundu guztia elkar ezagutzen eta komunikatzen da eta komunitatearen garapenean eta zuzendaritzan parte hartzen du. Horrelako komunitateak txikiak izan beharko lirateke, 500 baino biztanle gutxiagokoak.
* Bizitza funtzionaltasun osoa: ikasketak, lana, aisialdia, eguneroko beharrak, dena ekoherrixka barruan egin behar da. Horrek ez du esan nahi kanpoko harremanik ez daudenik; gai asko herrixka gainetik antolatzen dira, esaterako, garraioak, ospitaleak. Utopia: ekoherrixkek osatutako gizartea.
* Izadiarekiko integrazioa: azken buruan bizitza jasangarria da aurrera eraman nahi dena. Horretarako ingurua zaindu eta babestu behar da ahalik eta zabor gutxiago sortzen, eraikuntza bioklimatikoak erabiliz, energia berriztagarriak erabiliz...

## Ekoherrixkak Euskal Herrian

Gaur egun gure herrian Lakabekoa Nafarroan da ezagunena.

## Ikus, gainera

* Deshazkunde
* Permakultura
* Naturismo
* Zero zabor

## Kanpo estekak

* (Ingelesez): Global Ecovillage Network.
* (Gaztelaniaz): Red Ibérica de Ecoaldeas.
* (Gaztelaniaz): EcoHabitar aldizkaria.
* Datuak: Q295472
* Multimedia: Ecovillages / Q295472

## Erreferentziak

* ↑ David Dickson, Alternative Technology, Fontana, 1974, 140 or.
# Donostiako hiru damatxo

Donostiako hiru damatxo euskal abesti herrikoia da. Abesti honen bertsiorik ezagunena Urko donostiar abeslariak abestutakoa da.

## Egilea

Abestiaren egilea ezezaguna da. Jose Arrue ikerlariaren ikerlan baten arabera (“La canción ‘Iru damatxo…’ ¿Quién es su autor?” Euskalerriaren alde, Año XII, nº 220,1922.) Inazio Larramendi (1786-1855) azkoitiarra izan zen doinu berriaren egilea, baina Javier Kaltzakorta ikertzaileak, abestiaren neurkera zaharra, Euskal Herrian zehar hartu duen hedadura eta aldaerak kontuan harturik, lehenago ere (beste doinu batekin) abestuko zela pentsatzen du.

## Hitzak

| Donostiako hiru damatxo Errenderian dendari. (bis) Josten ere badakite, baina ardoa edaten hobeki. Eta kriskitin, kraskitin, arrosa krabelin, ardoa edaten hobeki. Donostiako Gaztelupeko sagardoaren goxoa. (bis) Hantxen edaten ari nintzala hautsi zitzaidan basoa. Eta kriskitin, kraskitin, arrosa krabelin, basoa kristalezkoa. | Donostiako neskatxatxoak kalera nahi dutenean: (bis) Ama piperrik ez dago eta banoa salto batean. Eta kriskitin, kraskitin, arrosa krabelin, banoa salto batean. Arrosatxoak bost hosto ditu, krabelintxoak hamabi, (bis) Mari Josepa nahi duen horrek eska biotza ('biezaio') amari. Eta kriskitin, kraskitin, arrosa krabelin, eska biotza amari. | Donostiako hiru damatxo hirurak gona gorriak. (bis) Sartutzen dira tabernara ta irteten dira hordiak eta kriskitin, kraskitin arrosa krabelin, irteten dira hordiak. Donostiako hiru damatxok e(g)in omen dute apustu. (bis) Zeinek ardo gehiago edanda, zein gutxiago mozkortu. Eta kriskitin, kraskitin, arrosa krabelin, zein gutxiago mozkortu. |

## Erreferentziak

* ↑ "Donostiako hiru damatxo" kantaren gainean. Javier Kaltzakorta (2002). Euskalingua. Mendebalde Kultur Elkartea.

## Bibliografia

* Jesus Maria Arozamena-Tomas Garbizu: Viejas canciones donostiarras. Donostiko kantu zarrak. Donostiako Aurrezki Kutxa, Donostia, 1971, 36-38 or.

## Kanpo estekak

* Urko abeslariaren Donostiako hiru damatxo abestia entzungai. Youtube.com
* Datuak: Q12256372
# Donostiako iberiar sugandila

Donostiako iberiar sugandila, Donostiako sugandila, Santa Klara uharteko sugandila edo Urgulleko sugandila (Podarcis hispanicus sebastiani) iberiar sugandila arruntaren (Podarcis hispanicus) azpiespezie endemiko bat da, guztiz bereiztua dagoena iberiar sugandilarengandik eta Donostian bakarrik aurki daitekena, alegia, Euskal Herriko endemikoa den animalia ornodun bakarra dugu Donostiako sugandila.
Santa Klara uhartean du gotorlekurik garrantzitsuena, uharte horretan sugandila ezberdinen arteko inolako lehiarik eduki ez izanak eboluzio bereiztu eta independente bat izatea ekarri du, iberiar sugandilarengandik bereiztuz eta ezberdintasun nabarmeneko azpiespezie bat bilakatuz.
Bere izen zientifikoa Donostian duen endemismotik dator.

## Ezaugarriak

Helduak direnean atzealdean edo bizkarraldean orbanez beteriko azal arre edo berde iluna aurkezten dute, sabelaldean kolore biziago batekin.
Emeek alboaldean marra lisoak ala orban ilunak bi serietako marra argiagoekin tartekatzen dituzte, kolore eta itxura kontraste txiki baina eder bat osatuz. Arrek ordea, lepoaldean kolore biziago bat dute, gorrixkara hurbiltzen dena, emearen beixarengandik bereiztuz.

## Habitat

Harkaitz gunetan ibiltzen dira, normalean sastraka eta belarrekin konexioa duten harri gunetan.
Sugandila edo musker guztiek bezalaxe, harriak gustoko dituzte beroa azkar hartzeko eta gorputzaren tenperatura erraz orekatzeko, narrasti guztiek bezalaxe, Santa Klara uharteko sugandilak ere kanpotik (ingurunetik) hartzen baitu tenperatura.

## Hedapen eremua

Donostiako iberiar sugandila Donostiako sugandila endemikoa da, hiri horretan bakarrik aurki daitekelarik.
Santa Klara uhartetik eta Urgull menditik hedatzen da.

## Mehatxuak

Arriskuan ez dagoen animalia izan arren, bere hedapen eremu murritzak eta mugatuak bere kontran jokatzen du.
Azkeneko urteetan Santa Klaran ematen ari den turisten eta bisitarien areagotzek mehatxu bat suposatzen du Santa Klarako sugandilarentzat.
Urgull mendiko populazioa sugandila espezie kanpotar batekin lehiatzen da, Balearretako sugandilarekin (Podarcis pityusensis), orain dela urte batzuk bertan sartua.

## Babes eta kontserbazio neurriak

Ingurumenaren ministeritzak habitataren babesa bermatzen du, horrez gain, bere hedapen guneak eremu natural babestuak dira.

## Erreferentziak

* Naturaren Ahosta (2002), 19. orria.
* Sáez García, J.A. et ál.

## Bibliografia

* Pérez, F.P. (2002). «Reptiles de Euskadi: Lagartija ibérica de San Sebastián. Joya donostiarra». Naturaren Ahotsa aldizkaria. (72): 40.
* Sáez García, J.A. et ál.. Gipuzkoako foru aldundia. «Guía de espacios de interés lúdico naturalístico de Guipuzkoa. 44 Isla de Santa Clara». 2011/09/18 datan kontsultatua.

## Kanpo estekak

* Datuak: Q6081228
# Donostiako itsas probintzia

Donostiako itsas probintzia Gipuzkoako kostaldea barne hartzen duen itsas probintzia eta kostalde eremua da, Euskal kostaldean. Espainiako Estatuaren kostaldea osatzen duten 30 itsas probintzietako bat. Ekialdean, Ipar Euskal Herria eta Frantzia Estatuko kostaldearen mugan hasi eta mendebaldean Saturraranen amaitzen da, 2º 24´W longitudean. Ekialdean Ipar Euskal Herria eta Frantzia Estatuko kostaldea du, eta mendebaldean berriz Bilboko itsas probintzia.
Itsas probintzia honetako kapitaingoa Pasaian dago. Bertako porturik garrantzitsuena Pasaiako portua da.
Ekialdetik mendebaldera honako itsas barruti hauetan banaturik dago:
* Hondarribia (SS-4): Ipar Euskal Herria eta Frantzia Estatuko kostaldearen mugatik Higer lurmuturrera.
* Pasaia (SS-1): Higer lurmuturretik Anarrira (Orio).
* Getaria (SS-3): Anarritik Saturraranera

## Kanpo estekak

* Datuak: Q6088996
# Downe

Downe, formalki Down, Erresuma Batuko Londres hiriburuaren hego-ekialdean dagoen udalerri bat da, Bromley barrutian.

## Erreferentziak

* Zerrenda:Londresko auzoak
* Datuak: Q125344
* Multimedia: Downe / Q125344
# Downers Grove udalerria, DuPage konderria (Illinois)

Downers Grove udalerria Ameriketako Estatu Batuetako Illinois estatuko udalerri bat da, DuPage konderrian. Azken zentsuaren arabera 149.921 biztanle zituen, 50.93 milia karratu (131.9 km$^2$) eremuan.

## Ekonomia

2020ko zentsuaren arabera, Downers Grove udalerrian 57993 etxebizitza zeuden. Per capita diru-sarrerak 58.647 estatubatuar dolar ziren.

## Kanpo estekak

* Datuak: Q5303128
# Downeyita

Downeyita oxido motako minerala da.

## Ezaugarriak

Downeyita oxido mineralaren formula kimikoa hau da: ${\ce {SeO2}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Downeyite: Mineral information, data and localities.» www.mindat.org (Noiz kontsultatua: 12-05-2019).
# Downfield (Dundee)

Downfield, Eskoziako Dundee hiriko auzo bat da.

## Kanpo estekak

* Datuak: Q5303145
# Downen Sindromearen Nazioarteko Eguna

Downen Sindromearen Nazioarteko Eguna urtero martxoaren 21an ospatzen da. Egun hau 2012tik Nazio Batuen Erakundearen laguntzaz egiten da, nahiz eta ekimena Downen sindromearen ikerketan aritzen diren taldeek 2006an sortua izan.

## Historia

Egun honen antolaketak oso helburu garbia du: gaixotasun horren inguruko kontzientzia zabaltzea. Downen sindromea 1959 lehene aldiz definitu zen eta bere jatorria kromosomatikoa da. Estatistikoki 733 haurtxoetatik bat gaixotasun horrekin jaiotzen da. Estatu Batuetan gutxienez 400.000 pertsonak sindrome hau pairatzen dute.
Egunaren aukeraketa Down Syndrome International erakundeak adostu zuen eta data gaixotasunarekin lotura zuzena du, hogeitabatgarren kromosomak hirugarren hilabetearen 21.egunean hirukoizten baita. Egunaren jatorrizko ideiak Suitzan lan egiten duen mediku batek sortu zuen, Stylianos E. Antonarakis, eta bere pazienteen taldeak proposamena behehala jaso zuen. Horrela 2006an Genevan lehenengo aktibitateak antolatu ziren.
2011an NBEren Batzar nagusiak errebindikazio A/RES/66/149 erresoluzioan jaso zuen eta martxoaren 21 gaixotasun horren aurka borrokatzeko eguna izendatu zuen, 2012an lehenengo aldiz ospatuz.

## Ikus, baita ere

* Downen sindrome

## Erreferentziak

* 1 2 National Down Syndrome Society, (NDSS) Facts About Down Syndrome.
* ↑ Down Syndrome International, World Down Syndrome Day.

## Kanpo estekak

* (Ingelesez): World Down Syndrome Day
* (Frantsesez): ART21 association for trisomy 21 individuals
* Altza herri eskolaren bloga.
* (Gaztelaniaz) Downen Sindromearen Nazioarteko Egunaren orria, Nazio Batuen Erakundearen webgunean.
* Datuak: Q240491
* Multimedia: World Down Syndrome Day / Q240491
# Downend (Hegoaldeko Gloucestershire)

Downend, Ingalaterrako mendebaldean dagoen udalerri bat da, Gloucestershire konderrian. Gaur egun Bristol hiriko auzunea da
2021ean 12.125 biztanle zituen.
* Datuak: Q5303097
* Multimedia: Downend, South Gloucestershire / Q5303097
# Downey (Kalifornia)

Downey Kaliforniako hiri bat da. Los Angeles konderrian kokatua dago. 2010ean 111.772 biztanle zituen, 32,1 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q488946
* Multimedia: Downey, California / Q488946
# Downers Grove (Illinois)

Downers Grove Illinoiseko herri bat da. DuPage konderrian kokatua dago. 2010ean 47.833 biztanle zituen, 37,05 kilometro koadrotan banatuta.

## Ikus, gainera

* DuPage konderria

## Kanpo estekak

* Datuak: Q1007011
* Multimedia: Downers Grove, Illinois / Q1007011
# Downey (Idaho)

Downey Idahoko hiri bat da. Bannock konderrian kokatua dago. 2010ean 625 biztanle zituen, 25,60 kilometro koadrotan banatuta.

## Ikus, gainera

* Bannock konderria

## Kanpo estekak

* Datuak: Q1518555
* Multimedia: Downey, Idaho / Q1518555